wickkiey/tamil-wikipedia-chunked huggingface dataset:
# என்றீக் இக்லெசியாசு

## தொழில் வாழ்க்கை

### 2002-2003 'குவிசாஸ்’

2002 ஆம் ஆண்டில், இக்லெசியாசு *குவிசாஸ்* (*பெர்ஹாப்ஸ்* ) என்கிற பெயரில் தனது நான்காவது எசுப்பானிய இசைத்தொகுப்பை வெளியிட்டார். இந்த இசைத்தொகுப்பில் கூடுதலாக சுயபரிசோதனையுடனான பாடல்கள் இடம்பெற்றிருந்தன. இசைத்தொகுப்பின் தலைப்புப் பாடல் இக்லெசியாசு தனது தந்தையுடன் கொண்டிருந்த விரிசலுற்ற உறவு குறித்ததாக இருந்தது. *பில்போர்டு* 200 இசைத்தொகுப்பு வரிசையில் இந்த இசைத்தொகுப்பு 12வது இடத்தில் அறிமுகமானது. அந்த சமயத்தில் அந்த இசைத்தொகுப்பு வரிசையில் ஒரு எசுப்பானிய இசைத்தொகுப்பு பிடித்த மிக உயர்ந்த இடமாகும் அது. *குவிசாஸ்* ஒரு வாரத்தில் மில்லியன் இசைத்தொகுப்புகள் விற்றது. இது 5 ஆண்டு காலத்தில் மிகத் துரிதமாய் விற்ற எசுப்பானிய இசைத்தொகுப்பு என்னும் பெருமையை இதற்கு அளித்தது. இந்த இசைத்தொகுப்பில் இருந்து வெளியான மூன்று தனிப்பாடல்களுமே இலத்தீன் வரிசையில் முதலிடத்தைப் பெற்றன. *பில்போர்டு* இலத்தீன் வரிசையில் அதிக முதலிட தனிப்பாடல்கள் கொடுத்த சாதனையை இப்போது இக்லெசியாசு தான் கொண்டிருக்கிறார். இசைத்தொகுப்பில் இருந்தான இவரது கடைசி தனிப்பாடல், “*பரா க்யூ லா விடா*” அமெரிக்க வானொலியில் முதலிடத்தை எட்டியது. இப்பெருமையை எட்டிய ஒரே எசுப்பானிய பாடல் இதுவே.  
*குவிசாஸ்* இசைத்தொகுப்பில் இருந்த பாடல்களை தனது “*டோண்ட் டர்ன் ஆஃப் தி லைட்ஸ்*” சுற்றுப்பயணத்திலும் இக்லெசியாசு சேர்த்துக் கொண்டார். இந்த இசைத்தொகுப்பு சிறந்த பாப் குரல் ஆல்பத்திற்கான இலத்தீன் கிராமி விருதை வென்றது.
# என்றீக் இக்லெசியாசு

## தொழில் வாழ்க்கை

### 2003–2004 '7'

2003 ஆம் ஆண்டில் இக்லெசியாசு தனது ஏழாவது இசைத்தொகுப்பை வெளியிட்டார். இதனை இவர் *'7"* என்றே அழைத்தார். இது இக்லெசியாசு இணைந்து எழுதிய இரண்டாவது இசைத்தொகுப்பாகும். 1980களின் பாதிப்புடனான “*ரோமர்*” போன்ற பாடல்கள் இதில் இடம்பெற்றிருந்தன. இதனை அவர் தனது கிதார் கலைஞரான டோனி புரூனோ உடன் சேர்ந்து எழுதினார். “*பீ யுவர்செல்ஃப்*” என்கிற பாடலும், சுதந்திரம் குறித்ததொரு பாடலும் (இக்லெசியாசு இசைத் துறையில் வெற்றி பெறுவார் என்பதை அவரது சொந்த பெற்றோரே எப்படி நம்பவில்லை என்பதை இப்பாடலின் குழுப்பின்னணி வார்த்தைகள் கூறின) இந்த இசைத்தொகுப்பில் இருந்தன. “*அடிக்டட்*” பாடல் தான் முதலாவது தனிப்பாடல் ஆகும். இதனைத் தொடர்ந்து கெலிஸ் இடம்பெற்ற “*நாட் இன் லவ்*” பாடலின் ஒரு மறுகலவைப் பதிப்பு (Remix version) இடம்பெற்றது.  
இந்த இசைத்தொகுப்பைத் தொடர்ந்து, இக்லெசியாசு தனது உலக சுற்றுப்பயணத்தை மேற்கொண்டார். அமெரிக்காவில் பன்னிரண்டு நிகழ்ச்சிகளுடன் இந்தப் பயணம் தொடங்கியது. அமெரிக்க நிகழ்ச்சிகள் முடிந்த பின் ஆஸ்திரேலியா, இந்தியா, எகிப்து மற்றும் சிங்கப்பூர் ஆகிய நாடுகளில் தொடர்ந்த இப்பயணம் தென் ஆப்பிரிக்காவில் முடிந்தது.
# என்றீக் இக்லெசியாசு

## தொழில் வாழ்க்கை

### 2004-2006 ’7’க்கு பிந்தைய நடவடிக்கைகள்

புதிய பாடல்களை எழுதும்போதும் பதிவு செய்யும் போதும், இக்லெசியாசு பொதுவாக வெளித் தோற்றங்களைத் தவிர்த்து விடுவார். தனிமையை ஏற்படுத்திக் கொள்வார். ஆனால், இந்தக் காலகட்டத்தில் ஊடகங்களில் இவர் அதிகமாய் விருந்தினராய் பங்கேற்றார். ஓப்ரா வின்ஃப்ரேயின் கலந்துரையாடல் நிகழ்ச்சியில் விருந்தினராய் பங்கேற்று தனது ரசிகர்களில் ஒருவருக்கு ஆச்சரியப்படுத்தும் விதமாக அவருடன் ஒரு நாளை செலவிட்டார். பிரெமியோஸ் சூவென்டட் நிகழ்ச்சியிலும் இவர் பங்கேற்றார். அத்துடன் அர்ஜென்டினாவில் டீகோ மரடோனாவின் தொலைக்காட்சி நிகழ்ச்சியின் இறுதி ஒளிபரப்பில் அவர் இசை விருந்தினராய் பங்கேற்றார். சில நாட்கள் கழித்து சிறப்பு ஒலிம்பிக் விளையாட்டுப் போட்டிகளுக்கு ஆதரவாய் நடைபெற்ற ஒரு கிருத்துமஸ் கச்சேரியிலும் இசை நிகழ்த்தினார்.  
தான் ஒப்பந்தத்தில் இருந்த வாசனைத்திரவியத்திற்கான பல்வேறு விளம்பர நிகழ்ச்சிகளிலும் இக்லெசியாசு பங்கேற்றுள்ளார். அந்த வாசனைத் திரவியத்திற்கான விளம்பரத்திலும் இக்லெசியாசு தனது “ரிங் மை பெல்ஸ்” கருப்பாடலுடன் தான் இடம்பெறுகிறார். இது அவரது நான்காவது இசைத்தொகுப்பில் இடம் பெற்றதொரு பாடலாகும்.  
சமீபத்தில், இத்தாலி, உருகுவே மற்றும் இசுரேலில் தனியாய் ஒரு நிகழ்ச்சி மட்டும் கொண்ட கச்சேரிகளில் இக்லெசியாசு நிகழ்ச்சி நடத்தியிருக்கிறார் என்பதோடு, எசுப்பானியாவின் மலாகா பவுலினா ருபியோ உடன் இணைந்து விழா ஒன்றிலும் நிகழ்ச்சி செய்தார். அத்துடன் அமெரிக்காவிலும் தொடர்ச்சியாய் பல கச்சேரிகளை நிறைவு செய்திருக்கிறார். “*ஃபார் தி ஃபேன்ஸ்*” சுற்றுப்பயணத்தில் இவரது பழைய விருப்பப்பாடல்கள் நிறைய இடம்பெற்றிருந்ததோடு ஆங்கிலம் மற்றும் எசுப்பானியத்திலான புதிய பாடல்களும் இடம்பெற்றிருந்தன.
# என்றீக் இக்லெசியாசு

## தொழில் வாழ்க்கை

### 2006-2008 ‘இன்சோம்னியாக்'

இக்லெசியாசு *இன்சோம்னியாக்* என்னும் தனது புதிய இசைத்தொகுப்பை சூன் 12, 2007 அன்று வெளியிட்டார். இந்த இசைத்தொகுப்பு மிகுதியாய் இரவில் தான் இசைப்பதிவு கண்டது என்பதால் இதற்கு ‘இன்சோம்னியாக்’ எனப் பெயரிடப்பட்டது. முந்தைய இசைத்தொகுப்புகளைக் காட்டிலும் இந்த இசைத்தொகுப்பு அதிகமாய் சமகால பாப் பாணியுடன் இருந்தது.  
முதல் தனிப்பாடலான “*டூ யூ னோ? (தி பிங் பாங் சாங்)*” உலகெங்கும் பிரபல வெற்றிப் பாடலாகி பல நாடுகளிலும் முதல் 10 இடங்களுக்குள் பிடித்தது. “*டிமெலோ*” என்னும் தலைப்பிலான பாடலின் எசுப்பானிய பதிப்பு பில்போர்டு ஹாட் இலத்தீன் இசைத்தடங்கள் வரிசையில் பதினோரு தொடர்ச்சியற்ற வாரங்களில் முதலிடம் பெற்றது.  
“*சம்படி’ஸ் மீ*” எசுப்பானிய பதிப்பும் வரிசைகளில் சிறப்பாய் இடம்பிடித்தது. *தி யங் அண்ட் ரெஸ்ட்லெஸ்* என்னும் நாடகத்திலும் இப்பாடல் இடம்பெற்றது, அத்துடன் இக்லெசியாசு நிகழ்ச்சியிலும் இப்பாடலைப் பாடினார். ஐரோப்பாவில் “*டயர்டு ஆஃப் பீயிங் ஸாரி*” இரண்டாவது தனிப்பாடலாய் அமைந்தது. இது பல நாடுகளிலும் வெற்றி பெற்றது. டிஜே சாமி உடன் கைகோர்த்து “*டயர்டு ஆஃப் பீயிங் ஸாரி*” பாடலின் மறுகலவையைக் கொண்டு வந்தார். சமீபத்தில் இந்த பாடலின் ஒரு பதிப்பை பிரெஞ்சு பாடகரான நாடியாவைக் கொண்டு இக்லெசியாசு பதிவு செய்தார். இது பிரான்சில் முதலிடத்தை எட்டியிருக்கிறது.  
சூலை 4 அன்று, மூன்று பதின்ம ஆண்டு காலத்தில் சிரியாவில் ஒரு கச்சேரி இசைத்த முதல் மேற்கத்திய பாடகர் என்னும் பெருமை இக்லெசியாசுக்கு கிட்டியது. தலைநகர் டமாஸ்கசில் அரங்கு நிறைந்த ஒரு கச்சேரியில் அவர் இசை விருந்தளித்தார். அதே வாரத்தில் லைவ் எர்த் நிகழ்ச்சியிலும் பங்குபெற்றார்.  
இன்சோம்னியாக் உலகச் சுற்றுப்பயணம் தென்னாப்பிரிக்காவின் ஜோகனஸ்பர்கில் உள்ள டோமில் இருந்து துவங்கியது. அந்த இடத்தில் அவர் தனது முந்தைய உலகச் சுற்றுப்பயணத்தை முடித்திருந்தார். இந்நிகழ்ச்சி ஐரோப்பாவெங்கிலும் அரங்கு நிறைந்த கச்சேரிகளுக்கு ஏற்பாடு செய்ய இட்டுச் சென்றது. சுற்றுப்பயணத்தின் இரண்டாவது பகுதியாக இலத்தீன் அமெரிக்கா முழுவதும் அவர் சுற்றினார்.  
*ஸ்டெப் அப் 2 தி ஸ்ட்ரீட்ஸ்* திரைப்படத்தின் இசைத்தடத்தில் “*புஷ்*” பாடல் சேர்க்கப்பட்டது. இசைத்தொகுப்பில் இருந்தான மூன்றாவது தனிப்பாடலாக இப்பாடல் குறிப்பிடப்பட்டது. படத்தின் பிரதான நடிகர்களுடனான ஒரு இசைக் காணொலியும் படம்பிடிக்கப்பட்டது. இப்பாடல் பல நாடுகளிலும் வரிசையிடப்பெற்றதோடு இவரது ரசிகர்களிடையே மிக உயர்ந்த இடத்தைப் பெற்ற பாடல்களில் ஒன்றாய் ஆனது.  
இக்லெசியாசின் “*கேன் யூ ஹியர் மீ*” பாடல் யூரோ 2008 கால்பந்து போட்டிக்கான அதிகாரப்பூர்வ பாடலாக தேர்வு செய்யப்பட்டிருந்தது. ஆஸ்திரியாவின், வியன்னாவில் சூன் 29, 2008 அன்று நடந்த இறுதிப்போட்டி சமயத்தில் அவர் இந்த பாடலை நேரலையாய் இசைத்துக் காட்டினார். சில நாடுகளில் மறுவிநியோகம் செய்யப்பட்ட இன்சோம்னியாக் இசைத்தொகுப்பில் இந்தப் பாடல் இடம்பெற்றிருந்தது.
# என்றீக் இக்லெசியாசு

## தொழில் வாழ்க்கை

### 2010

2010 ஆம் ஆண்டில் **இட் மஸ்ட் பீ லவ்** என்னும் பாடலை இக்லெசியாசு பதிவு செய்தார். இவரால் பாடப்பட்ட இப்பாடல் இவர், ஆண்ட்ரே பேக், பியர் ஆஸ்ட்ரோம் இணைந்து ஹைதி பூகம்பத்தில் பாதிக்கப்பட்டோருக்கு நிதி திரட்டுவதற்காக எழுதிய பாடலாகும். லிங்கின் பார்க் நிறுவியிருக்கும் தொண்டு அமைப்பான மியூசிக் ஃபார் ரிலீஃப் -இற்கென இந்தப் பாடல் வெளியிடப்பட்டுள்ளது. உருவாகிக் கொண்டிருக்கும் தனது புதிய இசைத்தொகுப்பு 2010 ஆம் ஆண்டின் இரண்டாவது அல்லது மூன்றாவது காலாண்டு சமயத்தில் வெளியாகலாம் என்று ஜனவரி 15, 2010 அன்று என்றீக் தெரிவித்தார்.
# என்றீக் இக்லெசியாசு

## சொந்த வாழ்க்கை

இக்லெசியாசு தனது தொழில்வாழ்க்கையைத் துவங்கியது முதலே பல பெண்களுடன் அவரை இணைத்து இத்துறையில் செய்திகள் கசிந்திருக்கின்றன. ஆயினும் இவர் தனது வாழ்க்கை அந்தரங்கத்தைப் பாதுகாத்து வரக்கூடியவர் என்பதால், இந்தக் கூற்றுகளில் எவை உண்மை எவை கட்டுக்கதைகள் என்பதை அறிந்து கொள்வதே கடினமாய் இருக்கிறது. மிகக் குறிப்பிடத்தகுந்த நபர்கள் சிலரைக் குறிப்பிட வேண்டுமென்றால், சோபியா வெர்கெரா, கிறிஸ்டினா அக்விலெரா, ஜெனிபர் லவ் ஹெவிட், ஷனோன் எலிசபெத், சமந்தா டோரஸ் மற்றும் முன்னாள் பிரபஞ்ச அழகியான அலிசியா மசாதோ ஆகியோருடன் இவர் இணைத்து பேசப்பட்டது உண்டு.  
பல வருடங்களாக உருசியாவின் முன்னாள் டென்னிஸ் நட்சத்திரமான அனா கோர்னிகோவா உடன் இவர் நேரம் செலவிட்டு வருகிறார். இவரை அவர் தனது *எஸ்கேப்* இசைக் காணொலிக்கான தளத்தில் டிசம்பர் 21, 2001 அன்று சந்தித்திருந்தார். இவர்கள் பிரிந்து விட்டதாக பல செய்திகள் 2007 ஆம் ஆண்டில் வெளிவந்தன. 2008 ஆம் ஆண்டில் இந்த சோடி முறையாக திருமணம் செய்து கொண்டு பின் பிரிந்து விட்டதாய் செய்திகள் வந்தன. அதற்குப் பின் வந்த நேர்காணல்களில் பேசும்போது இது வெறுமனே ஒரு விளையாட்டுக்காகக் கூறப்பட்டது தான் என்றும் அவர்கள் இன்னும் நெருக்கமாகவே இருக்கின்றனர் என்றும் இக்லெசியாசு கூறி வந்திருக்கிறார்.  
தனக்கு தூக்கமின்மை வியாதி இருப்பதாகவும் கனமான தூக்க மருந்துகள் கூட பலனளிப்பதில்லை என்றும் இக்லெசியாசு வெளிப்படையாகத் தெரிவித்துள்ளார். 2003 ஆம் ஆண்டில், இக்லெசியாசு தனது அடையாளம் போல் இருந்த முகப் பருவை நீக்கி விட்டார்.
# என்றீக் இக்லெசியாசு

## இசைசரிதம்

; எசுப்பானிய இசைப்பதிவக இசைத்தொகுப்புகள்  
- 1995: *என்றீக் இக்லெசியாசு*
- 1997: *விவிர்*
- 1998: *கோஸாஸ் டெல் அமோர்*
- 2002: *குவிசாஸ்*  
; ஆங்கில இசைப்பதிவக இசைத்தொகுப்புகள்  
- 1999: *என்றீக்*
- 2001: *எஸ்கேப்*
- 2003: *7*
- 2007: *இன்சோம்னியாக்*  
; தொகுக்கப்பட்ட இசைத்தொகுப்புகள்  
- 1998: *மறுகலவைகள்*
- 1999: *பைலமோஸ் மாபெரும் வெற்றிகள்*
- 1999: *சிறந்த வெற்றிகள்*
- 2007: *என்றீக் இக்லெசியாசு: 95/08 எக்சிடோஸ்*
- 2008: *மாபெரும் வெற்றிகள்*
- 2010: *ஹைதிக்கு நிதி வழங்க பதிவிறக்கம் செய்க*  
-
# டேனியல் ராட்க்ளிஃப்

**டேனியல் ராட்க்ளிஃப்** (1989வது வருடம் ஜூலை மாதம் 23ம் தேதி பிறந்தவர்) பிரபல புத்தகத் தொடர் அடிப்படையிலான திரைப்படத் தொடரில் ஹாரி பாட்டர் என்னும் கதாபாத்திரத்தில் நடித்ததற்காகச் சிறந்த முறையில் அறியப்படும் ஒரு ஆங்கில நடிகர்.  
ஐடிவி ஃப்லிம்ஸின் *மை பாய் ஜாக்* மற்றும், டிராமா டெஸ்க் விருதுக்காக அவர் பரிந்துரைக்கப்பட்டார். மேடை நாடகமான *ஈக்வஸ்* ஆகியவற்றை உள்ளிட்ட பல மேடை நாடகங்கள் மற்றும் ஏராளமான தொலைக் காட்சி நிகழ்ச்சிகள் மற்றும் திரைப்படங்களிலும் அவர் தோன்றியுள்ளார்.
# டேனியல் ராட்க்ளிஃப்

## ஆரம்பகால வாழ்க்கை

டேனியல் ராட்க்ளிஃப், இங்கிலாந்து
ராட்க்ளிஃபின் தாயார் ஒரு யூதர் மற்றும் எஸ்ஸெக்ஸில் வெஸ்ட்க்ளிஃப்-ஆன்-சீ என்னும் பகுதியைச் சேர்ந்தவர் (அவருடைய குடும்பப் பெயர் "க்ரெஷான்" என்பதிலிருந்து ஆங்கிலப்படுத்தப்பட்டதாகும்; அவருடைய தந்தை, அசலாக வட அயர்லாந்து நாட்டின் கிறிஸ்துவ மதத்தைச் சார்ந்த புரொடஸ்டன்ட் பிரிவைச் சேர்ந்தவர்.  
தமக்கு ஐந்து வயதாக இருக்கையில், ராட்க்ளிஃப் முதன் முதலாக, நடிக்க வேண்டும் என்ற தமது ஆசையை வெளிப்படுத்தினார். 1999வது வருடம் டிசம்பர் மாதம் அவர் *சார்லஸ் டிக்கன்ஸ்* எழுதிய *டேவிட் காப்பர்ஃபீல்ட்* என்னும் புதினத்தைத் தழுவி, பிபிசியால் இரண்டு பாகங்கள் கொண்டதாகத் தயாரிக்கப்பட்ட தொலைக்காட்சி நிகழ்ச்சியில், அதன் தலைப்புப் பாத்திரத்தில் ஒரு சிறு பையனாக நடித்தார்.
# 

### திரைப்படங்கள்

| வருடம் | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2001 | *தி டெய்லர் ஆஃப் பனாமா* | *மார்க் பெண்டல்*
துணைக் கதாபாத்திரம் |  |
| *ஹாரி பாட்டர் அண்டு த பிலாசபர்ஸ் ஸ்டோன்* | ஹாரி பாட்டர் | யு.எஸ் டைட்டில்: *ஹாரி பாட்டர் அண்டு த பிலாசபர்ஸ் ஸ்டோன்* |  |
| 2008 | *ஹாரி பாட்டர் அண்ட் தி சேம்பர் ஆஃப் சீக்ரெட்ஸ்* |  |  |
| 2008 | *ஹாரி பாட்டர் அண்ட் தி ப்ரிசனர் ஆஃப் அஜக்பான்* |  |  |
| 2008 | *ஹாரி பாட்டர் அண்ட் தி கோப்லெட் ஆஃப் ஃபயர்* |  |  |
| 2007 | *ஹாரி பாட்டர் அண்ட் தி ஆர்டர் ஆஃப் ஃபீனிக்ஸ்* |  |  |
| *டிசம்பர் பாய்ஸ்*
வரைபடங்கள் | ஒரு 17 வயது அனாதை |  |  |
| 2009
*ஹாரி பாட்டர் அண்ட் தி ஹாஃப் பிளட் பிரின்ஸ்* | ஹாரி பாட்டர் |  |  |
| 2008 | *ஹாரி பாட்டர் அண்ட் தி டெத்லி ஹாலோஸ் பார்ட் I* | யுஎஸ்ஏ மற்றும் யுகேயில் வெளியிடப்பட்ட தேதி 19 நவம்பர் 2010 |  |
| 2011 | *ஹாரி பாட்டர் அண்ட் தி டெத்லி ஹாலோஸ் பார்ட் II*
*படப்பிடிப்பில்* உள்ளது. |  |  |
| *தி ஜர்னி ஈஸ் தி டெஸ்டினேஷன்* | டான் எல்டன்(பதின்வயதுக்காரர்) | தற்சமயம் பகுதிகளாகப் படம் பிடிக்கப்படுகிறது. |  |
# 

### தொலைக்காட்சி

- 1999: *டேவிட் காப்பர்ஃபீல்ட்* இளம் டேவிட் காப்பர்ஃபீல்டாக
- 2005: *ஃபோலி அண்ட் மெக்கோல்: திஸ் வே அப்* போக்குவரத்து காவலராக/ தாமாகவே
- 2006: *எக்ஸ்ட்ராஸ்*
சாரணச் சிறுவனாக/ தாமாகவே  
- 2007: *மை பாய் ஜாக்* ஜாக் கிப்ளிங்காக
- 2010: *தி சிம்ப்சன்ஸ்* ட்ரீ ஹௌஸ் ஆஃப் ஹாரர் செக்மெண்டில், எட்மண்டாக.
# 

### நாடக மேடை

- 2002: *தி ப்ளே வாட் ஐ ரோட்* கௌரவக் கதாபாத்திரத்தில் (வெஸ்ட் எண்ட் தியேட்டர், வைந்தாம் தியேட்டர்)
- 2007: *ஈக்வஸ்* ஆலன் ஸ்டிரேங்காக (வெஸ்ட் எண்ட் தியேட்டர், கைல்குட் தியேட்டர்)
- 2008: *ஈக்வஸ்* ஆலன் ஸ்ட்ரேங்காக (பிராட்வே தியேட்டர், பிராட்ஹர்ஸ்ட் தியேட்டர்)
- 2010: *ஹௌ டு சக்ஸீட் இன் பிசினஸ் விதௌட் ரியலி ட்ரையிங்* (பிராட்வே தியேட்டர்)
# 

## விருதுகள்

### பரிந்துரைப்புகள்

**2009**  
- ஒரு நாடகத்தில் மிகச் சிறந்த நடிகர் (டிராமா டெஸ்க் விருதுகள்)
-
தனிச் சிறப்பான செயல்பாட்டிற்கான விருது (நாடக சங்க விருதுகள்)  
**2008**  
- சிறந்த முத்தம் (2008 எம்டிவி திரைப்பட விருதுகள் யு.எஸ்.) (கேட்டி லியுங்குடன்)
- ஒரு இளம் நடிகரின் சிறந்த செயலாற்றல்(சாட்டர்ன் விருதுகள்)
- சிறந்த நடிகர் (எம்பயர் விருது)  
**2006**  
- சிறந்த இளம் நடிகர் (பிராட்காஸ்ட் திரைப்பட விமர்சகர்கள் கழகம் விருதுகள்)
- ஆண்டின் நடிகர் (ஏஓஎல் மூவிஃபோன் மூவிகோயர் விருதுகள்)
- ஒரு இளம் நடிகரின் சிறந்த செயலாற்றல்(சாடர்ன் விருதுகள்)
- சிறந்த கதாநாயகன் (எம்டிவி திரைப்பட விருதுகள்)
- திரையில் சிறந்த குழு (எம்மா வாட்ஸன் மற்றும் ருபர்ட் க்ரிண்ட்உடன்; எம்டிவி திரைப்பட விருதுகள்)  
**2005**  
- ஒரு இளம் நடிகரின் சிறந்த செயலாற்றல்(சாட்டர்ன் விருதுகள்)
- சிறந்த இளம் நடிகர் (பிராட்காஸ்ட் திரைப்பட விமர்சகர்கள் கழகம் விருதுகள்)  
**2003**  
- இளம் நடிகரின் சிறந்த செயலாற்றல்(சாடர்ன் விருதுகள்)
- சிறந்த நடிப்புத் தோற்றம் (ஃபீனிக்ஸ் திரைப்பட விமர்சகர்கள் சங்க விருதுகள்)
- மிகவும் மறக்க முடியாத காட்சி (ஹாரி பாட்டர் அண்ட் தி சேம்பர் ஆஃப் சீக்ரெட்ஸில் "ஹாரி பாசிலிஸ்க்குடன் போராடும்" காட்சிக்காக) (அமெரிக்கன் மூவிகோயர் விருதுகள்)  
**2001**  
- இளம் நடிகரின் சிறந்த செயலாற்றல் (சாடர்ன் விருதுகள்)
- சிறந்த இளம் செயல்திறனாளர் (பிராட்காஸ்ட் திரைப்பட விமர்சகர்கள் சங்க விருதுகள்)
- கட்டுடைத்த வெற்றியான ஆண் நடிகரின் செயலாற்றல் (எம்டிவி திரைப்பட விருதுகள்)
- சிறந்த புதுமுக வரவு (ஃபீனிக்ஸ் திரைப்பட விமர்சகர்கள் சங்க விருதுகள்)
- சிறந்த அறிமுகம் (எம்மா வாட்சன் மற்றும் ருபர்ட் க்ரிண்ட் ஆகியோருடன்; சோனி எரிக்ஸன் எம்பயர் விருதுகள்)
- மிகச் சிறந்த நடிகர் (அமெரிக்கன் மூவிகோயர் விருதுகள்)
- முழு நீளத் திரைப்படத்தில் சிறந்த செயலாற்றல்: முன்னணி இளம் நடிகர் (இளம் கலைஞர் விருதுகள்)
- முழு நீளத் திரைப்படத்தில் சிறந்த நடிப்புத் தோற்றம்(எம்மா வாட்சன் மற்றும் ருபர்ட் க்ரிண்ட் ஆகியோருடன்; இளம் கலைஞர் விருதுகள்)
# 

## விருதுகள்

### வெற்றிகள்

**2009**  
- பிராட்வே நாடகத்தில் விருப்பத்திற்குரிய முன்னணி நடிகர்
பிராட்வே.காம் பார்வையாளர் விருது
விருப்பத்திற்குரிய முன்னணி நடிகர்
- விருப்பத்திற்குரிய கட்டுடைத்த நடிப்புத் திறன்
பிராட்வே.காம் பார்வையாளர் விருது  
**2008**  
- டியூண்டைர்ஸ் லண்டன் ஆண்டின் புதுமுகம்
(வாட்ஸான்ஸ்டேஜ்.காம் நாடக நேயர்கள் விருப்ப விருதுகள், யுகே  
**2007**  
- சிறந்த நடிப்புத்திறன் கொண்ட ஆண் (தேசிய திரைப்பட விருதுகள், யுகே)  
**2006**  
- சிறந்த நடிகர் (திரைப்பட விருதுகள்),
பெல்ஜியம்)
- சிறந்த ஆண் திரைப்பட நடிகர் (தங்கம்): ஒட்டோ விருதுகள், 2006
- சிறந்த நடிகர்/ திரைப்படம் (சைஃபி வலைக்கதவத்தின் சைஃபி இன விருதுகள்)  
**2005**  
- சிறந்த இளம் நடிகர் (சைஃபி வலைக்கதவத்தின் சைஃபி இன விருதுகள்)  
**2004**  
- முதன்மையான 10 குழந்தை நட்சத்திரங்கள் (ஆர்டிஎல் தொலைக்காட்சி, ஜெர்மனி)
- சிறந்த கட்டுடைத்த வெற்றி பெற்ற ஆண் நடிகர் (ஸ்டார் சேனல் நட்சத்திர விருதுகள், ஜப்பான்)
- சிறந்த இளம் சாதனையாளர் (பார்வையாளர்களின் விருப்பத்திற்குரிய, 16-வயதிற்குக் கீழான விருந்தாளிகள் ரெல்லி விருதுகள் நிகழ்ச்சியின்போது
- ஆண்டின் இளம் திறனாளர் (ஐடிவி பிரபலங்களுக்கான விருதுகள்)
- சிறந்த திரைப்பட நடிகர் (கே-ஜோன் கிட்ஸ் விருதுகள், ஃபிலிப்பைன்ஸ்)
- சிறந்த திரைப்பட நட்சத்திரம், நடிகர்
(டச் கிட்ஸ் சாய்ஸ் விருதுகள்)  
'''2003
'''  
- சிறந்த இளம்நடிகர்/ திரைப்படம் (சைஃபி வலைக்கதவத்தின் சைஃபி இன விருதுகள்)
- சிறந்த நடிகர் (ரோட்ஷோ சினிமா கிராண்ட் ப்ரிக்ஸ் விருதுகள், ஜப்பான்)  
**2002**  
- ஆண்டின் நபர் (*டைம் ஃபார் தி கிட்ஸ்* )
- டார்கா டி'ஓரோ ("தங்கத் தட்டு:டெவிட் டி டொனாடெல்லோ விருதுகள்)
- மிகச் சிறந்த புதிய திறன் (வெரைட்டி கிளப் ஷோபிசினஸ் விருதுகளுக்கான சர் ஜேம்ஸ் காரிராஸ் விருது)  
**2001**  
- ஆண்டின் கண்டுபிடிப்பான இளைஞர்
(ஹாலிவுட் விமன்'ஸ் பிரஸ் க்ளப்)
# 

## மேலும் பார்க்க

- ஹாரி பாட்டர் திரைப்படங்களில் நடித்தவர்களின் பட்டியல்
# யூஈஎஃப்ஏ வாகையர் கூட்டிணைவு

**யூ ஈ எஃப் ஏ வாகையர் கூட்டிணைவு** (*UEFA Champions League* - ), அல்லது சுருக்கமாக *வாகையர் கூட்டிணைவு* (*Champions League*), ஐரோப்பிய கால்பந்து சங்கங்களின் ஒன்றியம் (*Union of European Football Associations*-*UEFA*) 1955 முதல் ஐரோப்பாவிலிருக்கும் உயர்தர கால்பந்து கழகங்களுக்காக நடத்தும் கால்பந்து போட்டியாகும். இது முன்னதாக *ஐரோப்பிய வாகைக் கழகங்களின் கோப்பை* (*European Champion Clubs' Cup*) அல்லது சுருக்கமாக *ஐரோப்பியக் கோப்பை* (*European Cup*) என்று அறியப்பட்டது. இது உலகத்தில் மிகவும் மதிப்புமிக்க போட்டிகளில் ஒன்றாகும், மேலும் ஐரோப்பிய கால்பந்தில் மிகவும் மதிப்புமிக்க போட்டியாகும். இதன் இறுதிப்போட்டி உலக அளவில் அதிகம் பேர் கண்டுரசிக்கும் நிகழ்ச்சிகளில் ஒன்றாகும், தோராயமாக 300 மில்லியன் தொலைக்காட்சிப் பார்வையாளர்கள் இதனை உலக அளவில் பார்க்கின்றனர்..  
1992-க்கு முன்னர் இது *ஐரோப்பிய வாகைக் கழகங்களின் கோப்பை* என்று அழைக்கப்பட்டது, ஆனால் பலரால் பொதுவாக *ஐரோப்பியக் கோப்பை* என்றே குறிக்கப்பட்டது. யூ ஈ எஃப் ஏ வாகையர் கூட்டிணைவினை யூஈஎஃப்ஏ யூரோப்பா கூட்டிணைவுடன் (*UEFA Europa League*), முன்னதாக *யூ ஈ எஃப் ஏ கோப்பை* (*UEFA Cup*), குழப்பிக்கொள்ளப்படக்கூடாது.  
இந்தப் போட்டிகள் பல்வேறு படிநிலைகளைக் கொண்டுள்ளது. ஜூலையின் மத்தியில் தொடங்கப்படும் இப்போட்டிக்கு, மூன்று *தோற்றால் வெளியே* (நாக்-அவுட்) தகுதிச்சுற்றுகள் மற்றும் ஒரு *தொடர்போட்டி* (ப்ளே-ஆப்) சுற்றைக் கொண்டவாறு தற்போது வடிவமைக்கப்பட்டுள்ளது.  
வாகையாளர் கூட்டிணைவுக் கோப்பையை 22 வேறுபட்ட கழகங்கள் வென்றுள்ளன. அதில் 12 கழகங்கள் இந்த கோப்பையை ஒருமுறைக்கு மேல் வென்றுள்ளன. 1992-ல் போட்டியின் பெயரும் அமைப்புமுறையும் மாற்றியமைத்ததன் பின்னர் எந்த கழகத்தினாலும் தொடர்ச்சியான வெற்றிகளைப் பெறமுடியவில்லை. தற்போது செல்சீ வாகையர்களாக உள்ளனர்.
# யூஈஎஃப்ஏ வாகையர் கூட்டிணைவு

## வரலாறு

ஆஸ்திரிய-ஹங்கேரிய பேரரசுகளின் கால்பந்து கழகங்களுக்கிடையேயான *சவால் கோப்பை*யே ("The Challenge Cup") முதல் ஐரோப்பிய ரீதியிலான போட்டியாகும். அதனைப் பின்பற்றி 1927-இல் தொடங்கப்பட்ட *மித்ரோபா கோப்பை* ("The Mitropa Cup") மத்திய ஐரோப்பிய நாடுகளின் கழகங்களுக்கிடையே விளையாடப்பட்டது. 1930-ல் சுவிட்சர்லாந்து கழகமான *செர்வெட் எஃப்சி*-யால் தொடங்கப்பட்டு ஒழுங்குமுறைபடுத்தப்பட்ட *கூப் டெ நேசன்ஸ்* (பிரெஞ்சு: நாடுகளின் கோப்பை), ஒவ்வொரு நாடுகளின் தேசிய வாகையர்களுக்கிடையே போட்டிகள் நடத்துவதன் முதல் முயற்சியாகும். ஜெனீவாவில் நடத்தப்பட்ட இப்போட்டி ஐரோப்பிய கண்டத்தின் பத்து தேசிய வாகையர்களுக்கிடையே நடத்தப்பட்டது. ஹங்கேரியின் உஜ்பெஸ்ட் எஃப்சி இப்போட்டியை வென்றது.  
*தென்னமெரிக்க வாகையரின் பெருவெற்றிப் போட்டி*களின் வெற்றிகளை தன்னுடைய பத்திரிகையாளர்களிடம் கேட்டறிந்த பின்னர், எல்'எக்கியூப்-பின் பதிப்பாசிரியரான கேப்ரியல் ஹானட் ஐரோப்பியக் கண்ட அளவிலான போட்டித்தொடரை நடத்துவதற்கு கருத்துரு வைக்க ஆரம்பித்தார். 1950-களில் ஆங்கில பதிப்புலகம், தொடர்ச்சியான தோழமைப் போட்டி வெற்றிகளால் வொல்வராம்ப்டன் வான்டரர்சை *உலகின் வாகையாளர்கள்* என அறிவித்தது. இதன் பின்னர் கேப்ரியல் ஹானட் யூஈஎஃப்ஏ-வை தன் ஆலோசனைப்படியிலான கண்டம் முழுமைக்குமானதொரு போட்டியை ஏற்படுத்த சம்மதிக்கவைத்தார்.  
போட்டித் தொடரின் குழுநிலை ஆட்டங்கள் இலையுதிர் காலத்தில் நடத்தப்படும். குளிர்கால இடைவேளைக்குப் பிறகு 'தோற்றால் வெளியே' (நாக்-அவுட்) நிலை தொடங்கும். இறுதி ஆட்டத்தின் விதி விலக்குடன் இந்த 'தோற்றால் வெளியே' (நாக்-அவுட்) போட்டிகள் இரண்டு பகுதிகளாக ஆடப்படும். அதாவது ஒவ்வொரு அணியும் தாயக ஆடுகளத்தில் ஒரு ஆட்டமும் எதிரணி ஆடுகளத்தில் ஒரு ஆட்டமும் ஆடவேண்டும். பொதுவாக மே மாதத்தின் இறுதி இரண்டு வாரங்களில் இறுதிப் போட்டி நடத்தப்படுகிறது.
# யூஈஎஃப்ஏ வாகையர் கூட்டிணைவு

## நடுவர்கள்

### தரவரிசை

யூஈஎஃப்ஏ நடுவர்களின் தொகுதியானது அனுபவத்தின் அடிப்படையில் ஐந்து நிலைகளாக வகைப்படுத்தப்பட்டுள்ளது. பிரான்சு, யெர்மனி, இங்கிலாந்து, ஸ்பெயின், இத்தாலி ஆகிய நாடுகளைச் சேர்ந்தவர்களைத் தவிர மற்ற அனைத்து நாடுகளின் நடுவர்களும் 4-வது நிலையில் ஆரம்பத்தில் சேர்க்கப்படுகிறார்கள். அந்த ஐந்து நாடுகளைச் சேர்ந்தவர்களும் வழமையாக உலக அளவில் முக்கியத்துவம் வாய்ந்த போட்டிகளை நடுவண் செய்வதில் சிறப்பாக இருப்பதால் நேரடியாக 3-வது நிலையில் சேர்க்கப்படுகிறார்கள். ஒவ்வொரு போட்டியின் பிறகும் நடுவர்களின் செயல்திறன் கண்காணிக்கப்பட்டு மதிப்பீடு செய்யப்படுகிறது. ஒரு பருவத்தில் அதிகபட்சமாக இரண்டு முறை ஒரு நடுவரின் தர நிலை சீராய்வு செய்யப்பட்டு நிலை மாற்றம் செய்யப்படலாம். மேலும் ஒரு நடுவர் 3-வது தரநிலையிலிருந்து நேரடியாக உன்னத தரநிலைக்கு மாற்றம் செய்யப்படமுடியாது.
# யூஈஎஃப்ஏ வாகையர் கூட்டிணைவு

## நடுவர்கள்

### நியமனம்

யூஈஎஃப்ஏ நடுவர் தொகுதியோடு, யூஈஎஃப்ஏ நடுவர் செயற்குழுவும் இணைந்து போட்டிகளுக்கு நடுவர்களை நியமிக்கும். முந்தைய போட்டிகளில் நடுவர்கள் காண்பித்த செயல்திறன், அதில் பெற்ற மதிப்பெண்கள் மற்றும் அவர்களின் உடல்தகுதியைப் பொறுத்தே நடுவர்கள் நியமிக்கப்படுகிறார்கள். ஒருதலைசார்பு முடிவுகளைக் குறைக்க யூஈஎஃப்ஏ வாகையர் கூட்டிணைவில் நடுவர்களின் தாய்நாடுகளும் கணக்கில் எடுத்துக்கொள்ளப்படும். அதாவது, ஒரு நடுவர் தனது நாட்டைச் சேர்ந்த கூட்டிணைவிலிருக்கும் கால்பந்து கழகங்கள் பங்கேற்கும் போட்டிகளில் நடுவண் செய்யமுடியாது. நடுவர்கள் நியமனத்தின்போது, யூஈஎஃப்ஏ நடுவர் தொகுதியானது நடுவர்களை தேர்ந்தெடுத்து யூஈஎஃப்ஏ நடுவர் செயற்குழுவுக்கு பரிந்துரை செய்யும். போட்டிகளுக்கான நடுவர்கள் தேர்ந்தெடுக்கப்பட்ட பிறகு, போட்டிக்கு இரண்டு நாட்களுக்கு முன்புவரை நடுவர்களின் பெயர்கள் ரகசியமாக வைக்கப்படுகின்றன, இது நடுவர் மீதான ரசிகர்களின் தாக்கத்தைக் குறைக்கவும் வேறுவகையில் நடுவர்கள் பாதிப்படைவதையும் குறைக்க உதவுகிறது.  
- தொடர்சுற்று(Playoffs): €2,100,000
- குழு நிலை: €3,900,000
- குழு நிலையில் ஒவ்வொரு போட்டிக்கும்: €550,000
- குழு போட்டி வெற்றிக்கு: €800,000
- குழு போட்டி சமநிலைக்கு: €400,000
- 16 அணிகள் சுற்று(Round of 16): €3,000,000
- காலிறுதி: €3,300,000
- அரையிறுதி: €4,200,000
- இறுதியாட்ட தோல்வியாளருக்கு: €5,600,000
- இறுதியாட்ட வெற்றியாளருக்கு: €9,000,000  
யூஈஎஃப்ஏ வாகையர் கூட்டிணைவிலிருந்து கிடைக்கும் வருவாயில் ஒரு பெரும் பகுதி "சந்தை நிதி"யாக் கிடைக்கிறது. ஒவ்வொரு நாட்டின் தொலைக்காட்சி சந்தையின் மதிப்பு மூலமாக இந்த மதிப்பு கணக்கிடப்படுகிறது. 2010-11 பருவத்திற்காக மான்செஸ்டர் யுனைடெட் கால்பந்து கழகம் இறுதிப் போட்டி தோல்வியாளராக மொத்தமாக €53.2 மில்லியன் பெற்றது, அதில் €27.3 மில்லியன் மட்டுமே யூஈஎஃப்ஏ பரிசுத்தொகையாகும். வெற்றி பெற்ற பார்சிலோனா கால்பந்துக் கழகம் மொத்தமாக €51 மில்லியன் பெற்றது, அதில் €30.7 மில்லியன் மட்டுமே பரிசுத்தொகையாகும். இவ்வாறு ஒரு கால்பந்து கழகத்தின் சந்தை மதிப்பும் அதன் வாகையர் கூட்டிணைவு வருவாயில் பெரும் பங்கு வகிக்கிறது.
# யூஈஎஃப்ஏ வாகையர் கூட்டிணைவு

## நிதி ஆதரவு

### ஆல்கஹால் & பந்தய வலைத்தளங்கள் விளம்பர ஆதரவு

அணிகள் விளம்பர ஆதரவுக் கட்டுப்பாடுகள் உள்ள நாடுகளுக்குப் பயணம் செய்தால் ஆல்கஹால் விளம்பர ஆதரவு முத்திரைகளை அவர்களது விளையாட்டுப் பொருட்களில் இருந்து நீக்கும்படி கட்டாயப்படுத்தப்படலாம்.  
எடுத்துக்காட்டாக லிவர்பூல், லியோனுக்கு விளையாடச் சென்ற போது லிவர்பூல் அவர்களின் விளையாட்டுப் பொருட்களில்/உடையிலிருந்து கார்ல்ஸ்பெர்க்கை நீக்கும்படி கட்டாயப்படுத்தப்பட்டனர். ரியல் மாட்ரிட் ஜூரிச்சில் விளையாடச் சென்ற போது ரியட் மாட்ரிட் அவர்களின் விளையாட்டுப் பொருட்களில்/உடையிலிருந்து bwin.com ஐ நீக்குவதற்குக் கட்டாயப்படுத்தப்பட்டனர். நார்வேயிலும் இதேபோன்று கட்டுப்பாடுகள் இருக்கின்றன.
# யூஈஎஃப்ஏ வாகையர் கூட்டிணைவு

## ஊடகப் பதிவு

இந்தப் போட்டியானது ஐரோப்பாவில் மட்டுமல்லாது உலகம் முழுவதிலும் பரவலாகப் பல தொலைக்காட்சி ரசிகர்களை ஈர்த்திருக்கிறது. இந்த ஆட்டங்கள் ஒவ்வொரு ஆண்டும் 40 க்கும் அதிகமான மொழிகளில் <citation needed> வர்ணணைகளுடன் 70 க்கும் அதிகமான நாடுகளில் ஒளிபரப்பப்படுகின்றன. மேலும் சில ஆட்டங்கள் 200 மில்லியனுக்கும் அதிகமான TV ரசிகர்ளை <citation needed> ஈர்க்கலாம். பொதுவாக TV இல் மிகவும் அதிகமாகப் பார்க்கப்படும் விளையாட்டு நிகழ்ச்சிகளில் ஒன்றாக இது கருதப்படுகிறது.
# யூஈஎஃப்ஏ வாகையர் கூட்டிணைவு

## சாதனைகளும் புள்ளிவிவரங்களும்

### வெற்றியாளர்கள் மற்றும் இரண்டாமிடம் பெற்றவர்கள்

| கழகம் | வாகையாளராக | இரண்டாமிடத்தில் | வென்ற ஆண்டுகள் | இரண்டாமிடம் பெற்ற ஆண்டுகள் |
| --- | --- | --- | --- | --- |
| ரியல் மாட்ரிட் | 9 | 3 | 1956, 1957, 1958, 1959, 1960, 1966, 1998, 2000, 2002 | 1962, 1964, 1981 |
| மிலான் | 7 | 4 | 1963, 1969, 1989, 1990, 1994, 2003, 2007 | 1958, 1993, 1995, 2005 |
| லிவர்பூல் | 5 | 2 | 1977, 1978, 1981, 1984, 2005 | 1985, 2007 |
| பேயர்ன் மியூனிக் | 4 | 5 | 1974, 1975, 1976, 2001 | 1982, 1987, 1999, 2010, 2012 |
| பார்சிலோனா | 4 | 3 | 1992, 2006, 2009, 2011 | 1961, 1986, 1994 |
| அயாக்சு | 4 | 2 | 1971, 1972, 1973, 1995 | 1969, 1996 |
| மான்செஸ்டர் யுனைடெட் | <>3 | <>2 | 1968, 1999, 2008 | 2009, 2011 |
| Internazionale | 3 | 2 | 1964, 1965, 2010 | 1967, 1972 |
| Benfica | 2 | 5 | 1961, 1962 | 1963, 1965, 1968, 1988, 1990 |
| யுவென்டசு | 2 | 5 | 1985, 1996 | 1973, 1983, 1997, 1998, 2003 |
| Nottingham Forest | 2 | 0 | 1979, 1980 |  |
| Porto | 2 | 0 | 1987, 2004 |  |
| Celtic | 1 | 1 | 1967 | 1970 |
| Hamburg | 1 | 1 | 1983 | 1980 |
| Steaua București | 1 | 1 | 1986 | 1989 |
| Marseille | 1 | 1 | 1993 | 1991 |
| செல்சீ | 1 | 1 | 2012 | 2008 |
| Feyenoord | 1 | 0 | 1970 |  |
| Aston Villa | 1 | 0 | 1982 |  |
| PSV Eindhoven | 1 | 0 | 1988 |  |
| Red Star Belgrade | 1 | 0 | 1991 |  |
| Borussia Dortmund | 1 | 0 | 1997 |  |
| Stade de Reims | 0 | 2 | 1956, 1959 |  |
| Valencia | 0 | 2 | 2000, 2001 |  |
| Fiorentina | 0 | 1 | 1957 |  |
| Eintracht Frankfurt | 0 | 1 | 1960 |  |
| Partizan | 0 | 1 | 1966 |  |
| Panathinaikos | 0 | 1 | 1971 |  |
| அத்லெடிகோ மாட்ரிட் | 0 | 1 | 1974 |  |
| Leeds United | 0 | 1 | 1975 |  |
| Saint-Étienne | 0 | 1 | 1976 |  |
| Borussia Mönchengladbach | 0 | 1 | 1977 |  |
| Brugge | 0 | 1 | 1978 |  |
| Malmö FF | 0 | 1 | 1979 |  |
| Roma | 0 | 1 | 1984 |  |
| Sampdoria | 0 | 1 | 1992 |  |
| Bayer Leverkusen | 0 | 1 | 2002 |  |
| Monaco | 0 | 1 | 2004 |  |
| ஆர்சனல் | 0 | 1 | 2006 | } |
# யூஈஎஃப்ஏ வாகையர் கூட்டிணைவு

## சாதனைகளும் புள்ளிவிவரங்களும்

### நாடு வாரியாக

**நாடுகளின் ஆற்றுகை**  
| align=2 |
| --- |
# தலசீமியா

**தலசீமியா** அல்லது **தலசேமியா** (*Thalassemia*) என்பது குருதிவளிக்காவியின் உருவாக்கத்தில் குறைபாடு ஏற்படும் மரபணு சார்ந்த குருதி நோய் ஆகும். குருதிவளிக்காவி அல்லது ஹீமோகுளோபின் ஹீம், குளோபின் போன்றனவற்றைக் கொண்டு உருவாக்கப்பட்டுள்ளது. இதில் குளோபின் ஒரு புரத மூலக்கூறு ஆகும். குளோபின் மூலக்கூற்றுச் சங்கிலியின் வகைகள் ஒழுங்கற்று சேர்க்கப்படுவதால் இயற்கைக்கு மாறான மூலக்கூறுகள் ஏற்பட வாய்ப்புகள் உருவாகின்றன. இதன் விளைவாக பிறழ்ந்த குளோபின் வீழ்படிவு செங்குருதி அணுக்களின் மெனசவ்வை அழிக்கிறது. இந்த குருதிச் சிவப்பணுச் சிதைவு காரணமாக குருதிச்சோகை ஏற்படுகின்றது.  
தலசீமியா ஒரு நபருக்கு அவரது பெற்றோரிடமிருந்து கடத்தப்படும் மரபணு நோய் ஆகும். இதில் ஆல்பா தலசீமியா, பீட்டா தலசீமியா என இரு முக்கிய வகைகள் உள்ளன. இத்தாலிய, கிரேக்க, துருக்கிய, மத்திய கிழக்கு, தெற்காசிய, ஆப்பிரிக்க வம்சாவளி மக்களிடையே இது மிகவும் பொதுவாக ஏற்படுகின்றது.
# தலசீமியா

## குருதிவளிக்காவி கட்டமைப்பு

இயல்பான மாந்த குருதிவளிக்காவி இரண்டு சோடி குளோபின் சங்கிலிகள் அல்பா (α) மற்றும் பீட்டா (β) ஆகியனவற்றால் ஆக்கப்பட்டுள்ளது. ஒவ்வொரு குளோபின் சங்கிலியும் இரும்பு கொண்ட ஹீம் பகுதியுடன் இணைக்கப்பட்டுள்ளது. இந்த குருதிவளிக்காவி HbA என அழைக்கப்படுகின்றது. β-குளோபின் சங்கிலிகள் நிறமூர்த்தம் 11 இல் உள்ள ஒரு மரபணுவால் குறியாக்கம் செய்யப்படுகின்றன. α-குளோபின் சங்கிலிகள் நிறமூர்த்தம் 16 இல் நெருக்கமாக இணைக்கப்பட்ட இரண்டு மரபணுக்களால் குறியாக்கம் செய்யப்படுகின்றன.
# தலசீமியா

## குருதிவளிக்காவி கட்டமைப்பு

### குருதிவளிக்காவி வகைகள்

வயது வந்தோரில் HbA , HbA2, HbF ஆகிய குருதிவளிக்காவிகள் காணப்படும். குழந்தைகளிலும் சிறுவர்களிலும் HbF காணப்படும். ஆல்பா குளோபின் சங்கிலிகள் முளைய விருத்திக்காலம் உட்பட வாழ்நாள் முழுவதும் உற்பத்தி செய்யப்படுகின்றன, எனவே ஆல்பா சங்கிலியில் ஏற்படக்கூடிய தீவிர பிறழ்வு கர்ப்பகாலத்திலேயே சிசுவை அழித்துவிடும் வாய்ப்பு உள்ளது. ஆல்பா அற்ற சங்கிலிகள் ஒருவரின் வெவ்வேறு வயதுக்காலத்தில் உற்பத்தி செய்யப்படுகின்றன. பீட்டா சங்கிலியில் ஏற்படக்கூடிய பிறழ்வு ஆறு மாதங்களுக்குப் பிறகே ஏற்படும்.  
**வயது வந்தோரில் குருதிவளிக்காவி வகை விழுக்காடுகள்**  
| வகை | குளோபின் சங்கிலிகள் | விழுக்காடுகள் |  |
| --- | --- | --- | --- |
| HbA | இரண்டு அல்பா (α) + இரண்டு பீட்டா (β) | 95%-98% |  |
| HbA2 | இரண்டு அல்பா (α) + இரண்டு டெல்டா (δ) | 2%-3% |  |
| HbF | இரண்டு அல்பா (α) + இரண்டு காமா (γ) | 0.8%-2% | } |
# தலசீமியா

## நோய்க்காரணம்

தலசீமியா நோயாளிகளில் α அல்லது β குளோபின்கள் குறைவாக அல்லது முற்றிலும் இல்லாத நிலை ஏற்படுகின்றது. ஹீமோகுளோபின் மூலக்கூறுகள் பிறழ்வுகளால் பாதிக்கப்படக்கூடிய அல்பா மற்றும் பீட்டா சங்கிலிகளால் ஆனது. தலசீமியாவில், அல்பா அல்லது பீட்டா சங்கிலிகளின் உற்பத்தி குறைகிறது, இது செங்குருதி அணுக்கள் உருவாக்கத்தைப் பாதிக்கின்றது. செங்குருதி அணுக்கள் சிதைந்து அல்பா-தலசீமியா அல்லது பீட்டா-தலசீமியா ஏற்படுகிறது. பாதிக்கபட்ட குளோபினின் வீழ்படிவுகள் செங்குருதி அணுக்களின் மெனசவ்வை அழிக்கிறது. இந்த குருதிச் சிவப்பணுச் சிதைவு காரணமாக குருதிச்சோகை ஏற்படுகின்றது.
# தலசீமியா

## நோய்க்காரணம்

### அல்பா(α) தலசீமியா

அல்பா தலசீமியா பெரும்பாலும் தென்கிழக்கு ஆசியா, மத்திய கிழக்கு, சீனா, ஆப்பிரிக்க வம்சாவளியைச் சேர்ந்தவர்களிடம் காணப்படுகின்றன. ஒவ்வொரு நிறப்புரி 16 இலும் இரண்டு தனித்தனி அல்பா குளோபின் மரபணு இடங்கள் உள்ளன எனவே ஒவ்வொருவரும் நான்கு அல்பா மரபணு மாற்றுருக்களைக் கொண்டுள்ளனர். அல்பா தலசீமியா நோயின் தீவிரம் இந்த நான்கு மரபணுக்களும் அழிவதைக் கொண்டு தீர்மானிக்கப்படுகின்றது.
- ஒரு மரபணு மட்டுமே அழிக்கப்பட்டால் நோய் வெளிக்காட்டப்படமாட்டாது. இவர்கள் காவிகளாக இருப்பர்.
- இரண்டு மரபணுக்கள் அழிக்கப்பட்டால், குறைவான குருதிச்சோகை
- மூன்று மரபணுக்கள் அழிக்கப்பட்டால், மிகையான குருதிச்சோகை உண்டாகும். இந்த அல்பா தலசீமியா ஈமோகுளோபின் எச் (H) நோய் என அழைக்கப்படுகின்றது.
- அனைத்து நான்கு மரபணுக்களும் அழிக்கப்பட்டால் குழந்தை கருப்பையிலேயே இறந்து விடும் அல்லது பிறக்கும் போது இறந்துவிடும்.
# தலசீமியா

## நோய்க்காரணம்

### பீட்டா(β) தலசீமியா

தன்மூர்த்த பின்னடைவு மரபணுப் பிறழ்ச்சி வகையைச் சார்ந்தது. பதினொராவது நிறமூர்த்தத்தில் உள்ள ஈமோகுளோபின் பீட்டா (HBB) என்ற மரபணுவில் ஏற்படும் மாறுதலால் தலசீமியா உருவாகுகின்றது. நோயின் தீவிரம் மரபணுப் பிறழ்வின் தன்மையிலும் எத்தனை மாற்றுருக்களில் பிறழ்வு ஏற்பட்டு உள்ளது என்பதிலும் தங்கியுள்ளது. பகுதியான செயல்பாடு பாதிக்கபட்ட பிறழ்வு ஏற்பட்ட மாற்றுரு β<sup>+</sup> எனக் குறிக்கப்படுகின்றது, முழுவதுமான செயல்பாடு பாதிக்கபட்ட பிறழ்வு ஏற்பட்ட மாற்றுரு β<sup>o</sup> எனக் குறிக்கப்படுகின்றது.  
இத்தகைய மாற்றுருக்களின் நிலைமையைப் பொறுத்து தலசீமியா வகைப்படுத்தப்படுகின்றது:
- **பெரும் தலசீமியா (தலசீமியா மேஜர்)**: இது மிகக் கடுமையான தலசீமியா ஆகும். மாற்றுருக்கள் இரண்டிலுமே பிறழ்வு ஏற்படுகின்றது (மரபணுவமைப்பு β<sup>o</sup> / β<sup>o</sup>). செயல்படும் β சங்கிலிகள் எதுவும் உற்பத்தி செய்யப்படுவதில்லை, இதனால் ஹீமோகுளோபின் A ஐ உருவாக்கமுடியாது.
- **இடைத் தலசீமியா (தலசீமியா இன்டர்மீடியா)**: இதில் மரபணுவமைப்பு β<sup>+</sup> / β<sup>o</sup> அல்லது β<sup>+</sup> / β<sup>+</sup> எனக்காணப்படும். ஹீமோகுளோபின் A சிறிதளவில் உற்பத்தியாகின்றது.
- **சிறு தலசீமியா (தலசீமியா மைனர்)**: மரபணுவமைப்பு β / β<sup>o</sup> அல்லது β / β<sup>+</sup>. இதில் ஒரேயொரு மாற்றுரு மட்டுமே பிறழ்வால் பாதிக்கப்படுவதால் இவர்களில் நோய் பெரும்பாலும் வெளிக்காட்டப்படுவதில்லை. ஆனால் குருதிச்சோகை ஏற்படலாம்.
# தலசீமியா

## நோய்க்காரணம்

### டெல்டா(δ) தலசீமியா

ஹீமோகுளோபினில் உள்ள அல்பா மற்றும் பீட்டா சங்கிலிகள் போல், அல்பா மற்றும் டெல்டா சங்கிலிகளும் 3% அளவில் ஹீமோகுளோபினில் காணப்படும். பீட்டா தலசீமியாவைப் போலவே, பிறழ்வுகள் உண்டாகலாம்.
# தலசீமியா

## நோய்க்காரணம்

### ஏனைய ஈமோகுளோபின் நோய்களுடன் இணைதல்

தலசீமியாக்கள் மற்ற ஈமோகுளோபின் நோய்களுடன் இணைந்திருக்கிறது. அதில் பொதுவாக உள்ளவை:  
- ஹீமோகுளோபின் E/தலசீமியா: பொதுவாகத் தென்படும் இடங்கள் கம்போடியா,தாய்லாந்து மற்றும் இந்தியாவில் உள்ள சில பகுதிகள். மருத்துவ வெளிப்பாடு β தலசீமியா அல்லது தலசீமியா இண்டர்மீடியாவைப் போன்றது.
- ஹீமோகுளோபின் S/தலசீமியா: ஆப்பிரிக்க, மத்திய தரைக்கடல் மக்களிடையே பொதுவானது, இது அரிவாளுரு குருதிச்சோகை போன்றது.
- ஹீமோகுளோபின் C/தலசீமியா: ஆப்பிரிக்க, மத்திய தரைக்கடல் மக்களிடையே பொதுவானது. சிவப்பணுச் சிதைவு குருதிச்சோகை, மண்ணீரல் வீக்கம் என்பன இதில் ஏற்படுகின்றது.
- ஹீமோகுளோபின் D/தலசீமியா: இந்தியா, பாகிஸ்தானின் வடமேற்குப் பகுதிகளில் பொதுவானது (பஞ்சாப் பகுதி).
# தலசீமியா

## நோய் அறிகுறிகள்

- பொதுவான குருதிச்சோகை அறிகுறிகள்: சோர்வு, பலவீனம், வெளிர் அல்லது மஞ்சள் தோல்
- பின்தங்கிய வளர்ச்சி விகிதம்: குருதிச்சோகை குழந்தையின் வளர்ச்சியைப் பாதிக்கும். தலசீமியா நோயால் பாதிக்கப்பட்ட குழந்தைகளில் பருவமடைவதும் தாமதமாகலாம்.
- மண்ணீரல் வீக்கம்: மண்ணீரல் நோய்த்தொற்றை எதிர்த்துப் போராடவும் பழைய அல்லது சேதமடைந்த குருதி அணுக்கள் போன்ற தேவையற்ற பொருட்களை அகற்றவும் உதவுகிறது. அடிக்கடி குருதிச் சிவப்பணுக்களின் அழிவு தலசீமியாவில் ஏற்படுவதால் இவற்றை அகற்றும் பணியைச் செய்யும் மண்ணீரல் பெரிதாக்குகிறது. மண்ணீரல் வீக்கம் குருதிச்சோகையை மேலும் மோசமாக்கலாம், அத்துடன் இரத்தமாற்றம் செய்யப்பட்ட சிவப்பணுக்களின் ஆயுளைக் குறைக்கலாம். மண்ணீரலின் கடுமையான வீக்கம் அதை அகற்ற வேண்டிய அவசியத்தை ஏற்படுத்தலாம்.
# தலசீமியா

## மரபியல் அமைப்புகள்

α மற்றும் β தலசீமியாக்கள் பொதுவாக தன்மூர்த்த பின்னடைவு மரபுரிமையால் கடத்தப்படுகின்றன. தலசீமியா மாற்றுருக்கள் R, r எனக்கொண்டால், rr உடையோரில் நோய் வெளிக்காட்டப்படும். Rr கொண்டுள்ளோர் பாதிப்பு ஏற்படாத காவிகளாக இருப்பர். இதன்படி தாயும் தந்தையும் Rr ஆக இருக்கும் பட்சத்தில் பிறக்கும் பிள்ளைகளில் நான்கில் ஒருவர் நோயற்றவராகவும் நான்கில் இருவர் நோயைக் கடத்தும் ஆனால் பாதிப்பற்றவர் ஆகவும் நான்கில் ஒருவர் (rr) நோயுடையவராகவும் இருப்பார்கள்.
# தலசீமியா

## சிகிச்சைமுறைகள்

தலசீமியா மைனர் கொண்ட நோயாளிகளுக்கு பொதுவாக தனிமுறை சிகிச்சைகள் தேவைப்படாது. ஆனால் தலசீமியா மேஜர் கொண்ட நோயாளிகளுக்கு வாழ்நாள் முழுவதும் குருதி ஏற்றுதல் தேவையானதாக இருக்கின்றது. பலமுறை குருதிமாற்றம் செய்வதால் இரும்பின் அளவு மிகைப்படலாம்.இது டிஃபெராக்சமைன், டிஃபெரிப்ரோன் அல்லது டிஃபெராசிராக்ஸ் போன்ற இரும்பை அகற்றும் சிகிச்சை மூலம் சரிசெய்யப்படுகின்றது. இந்த சிகிச்சைகள் தலசீமியா மேஜர் உள்ளவர்களுக்கு நீண்ட ஆயுட்காலம் தருகிறது..
- ஈரான் நாட்டில் கல்யாணத்திற்கு முன்பு சோதனையில், ஆணின் சிகப்பு உயிரணுக்கள் முதலில் சோதிக்கப்படுகிறது. ஆண்களில் மைக்ரோசைடோசிஸ் (சராசரி உயிரணு ஹீமோகுளோபின் < 27pg அல்லது சராசரி சிகப்பு உயிரணுக் கனவளவு < 80 fl) என்ற சிகப்பு உயிரணுக்கள் பருமன் குறைந்து இருந்தால், பெண்களையும் சோதித்து பார்க்கப்படுகிறது. ஒரு வேளை, இரண்டு பேருக்கும் சிகப்பு உயிரணுக்கள் பருமன் குறைந்து இருந்தால், ஹீமோகுளோபின் A2 அளந்து பார்க்கப் படுகிறது. இரண்டு பேருக்கும் 3.5% விழுக்காட்டைவிட அதிகளவில் (தலசீமியா) காணப்பட்டால், அருகில் உள்ள மருத்துவமணைக்கு சென்று மரபியல் கலந்தாய்வு செய்ய ஆலோசனை கூறப்படும்..
# தலசீமியா

## தொற்றுநோயியல்

தலசீமியாவின் பீட்டா வடிவம் மத்திய தரைக்கடல் மக்களிடையே பரவலாக உள்ளது.
தலசீமியா நோயினால் பாதிக்கப்பட்டவர்களுக்கு மலேரியாவிலிருந்து பாதுகாப்பு ஏற்படுகிறது.
# தலசீமியா

## கூடுதல் உண்மைகள்

சமீபகாலமாக, அதிகரிக்கும் அறிக்கைகளில், பீட்டா தலசீமியா கொண்ட நோயாளிகளில் 5% அளவில் பீடல் ஹீமோகுளோபின்கள் (HbF) உருவாகும். மற்றும் ஹைட்ரோக்சியுரியாவின் உபயோகத்தினால் HbF அதிகளவில் உற்பத்தி ஆகிறது.இது பற்றி இன்னும் அறிக்கைகள் வரவில்லை.
# சகுந்தலா

*இந்தக் கட்டுரை சாகுந்தலம் கதாபாத்திரம் பற்றியது. இதே பெயரில் தமிழ் திரைப்படம் பற்றி அறிய சாகுந்தலை (திரைப்படம்) ஐப் பார்க்கவும்.*  
வின் ஓவியம் |]]  
**சாகுந்தலா** ( *Shakuntala* ) அல்லது *சாகுந்தலை* இவர் பௌரவர் குலத் தோன்றலான துசுயந்தனின் மனைவியும் பரதனின் அன்னையுமாவார். இவரது கதை பண்டைய இந்தியக் காவியமான மகாபாரதத்தின் ஆதி பருவத்தில் கூறப்பட்டுள்ளது. மேலும் பல எழுத்தாளர்களால் நாடகமாக்கப்பட்டுள்ளது. மேலும் சாகுந்தலை - துஷ்யந்தனின் கதை, காளிதாசன் இயற்றிய அபிஞான சாகுந்தலம் நாடக வடிவில் இயற்றப்பட்டது.
# சகுந்தலா

## புராணக்கதைகள்

ஒருமுறை, விஸ்வாமித்திரர் பிரம்மரிஷி அந்தஸ்தைப் பெறுவதற்காக தவமிருக்கத் தொடங்கினார். அவரது தவத்தின் தீவிரம் இந்திரனை பயமுறுத்தியது. விஸ்வாமித்திரர் தனது சிம்மாசனத்தை விரும்புவார் என்று இந்திரன் அஞ்சி அவரது தவத்தை கலைக்க, மேனகை என்ற அரம்பையை அனுப்பினான். மேனகை விஸ்வாமித்திரரின் தவத்தைக் கலைத்து அவரை மயக்கினாள். அவரும் தனது காமத்தை கட்டுப்படுத்த முடியாததால் தவத்தை கைவிட்டு மேனகையுடன் சேர்ந்தார். இவருவரும் சில வருடங்கள் ஒன்றாக வாழ்ந்தார்கள். அவர்களுக்கு ஒரு பெண் குழந்தை பிறந்தது. பின்னர், இவை அனைத்தும் இந்திரனின் தந்திரங்கள் என்பதை விஸ்வாமித்திரர் உணர்ந்தார். உணர்ச்சிகளைக் கட்டுப்படுத்த வேண்டும் என்பதை உணர்ந்த விஸ்வாமித்ரர் மேனகையை விட்டுச் சென்றார். மேனகா சொர்க்கத்திற்குத் திரும்புவதற்கு முன் கன்வ முனிவரின் துறவு இல்லத்திற்கு அருகில் குழந்தையை விட்டுச் சென்றாள். கண்வர் சகுந்தல பறவைகளால் சூழப்பட்டிருந்த குழந்தையை கண்டெடுத்தார். அதனால் அவளுக்கு "பறவைகளால் காப்பாற்றப்பட்டவள்" என்னும் பொருள்படும் "சகுந்தலா" (சமக்கிருதம்: शकुन्तला / शकुन्तळा) என்னும் பெயரை சூட்டினார்.  
இதைப் பற்றி மகாபாரதத்தின் ஆதி பர்வத்தில் கன்வ முனிவர் இவ்வாறு கூறுகிறார்:  
<blockquote>
निर्जने च वने यस्माचछकुन्तैः परिरक्षिता  
शकुन्तळेति नामास्याः कृतं चापि ततो मया
</blockquote>  
<blockquote>
*நிர்ஜனே ச வனே யஸ்மாச்சகுந்தலே பரிரக்சித*  
*சகுந்தலேதி நமஸ்யஹ் க்ர்தம் சாபி ததோ மயா*
</blockquote>  
<blockquote>
வனத்தின் தனிமையில் சாகுந்தங்களால் (பறவைகளால்) அவள் சூழப்பட்டிருந்தாள்,  
எனவே சகுந்தலா (பறவைகளால் காக்கப்பட்டவள்) என என்னால் பெயரிடப்பட்டாள்.
</blockquote>
# சகுந்தலா

## பிறப்பும் குழந்தைப்பருவமும்

சகுந்தலா விசுவாமித்திர முனிவருக்கும் மேனகை என்னும் வானுலகத் தேவமங்கைக்கும் பிறந்தவள் ஆவாள். மாபெரும் முனிவரான விசுவாமித்திரரின் ஆழ்ந்த தவத்திலிருந்து அவரைத் திசைதிருப்பத் தேவர்களின் தலைவனான இந்திரன் அளித்த உத்தரவின்பேரில் மண்ணுலகம் வந்தவள்தான் மேனகை. அவள் தன் நோக்கத்தில் வெற்றிபெற்று அவரால் ஒரு குழந்தையையும் பெற்றுக்கொள்கிறாள். பல ஆண்டுகளாக கடுமையான ஆச்சாரத்தால் தான் பெற்ற பலன்களை இழந்துவிட்டதால் கோபமடைந்த விசுவாமித்திரர் அந்தக் குழந்தையிடமிருந்தும் தாயிடமிருந்தும் விலகி தன்னுடைய பணிக்கு திரும்புகிறார். தன்னால் அந்தக் குழந்தையை அவரிடம் விட்டுச்செல்ல முடியாது என்பதையும், மேல் உலகத்திற்கு திரும்ப வேண்டி இருந்ததையும் உணர்ந்துகொண்ட பின்னர் புதிதாகப் பிறந்த சகுந்தலாவை மேனகா காட்டிலேயே விட்டுச்செல்கிறாள். பறவைகளால் சூழப்பட்டு பாதுகாக்கப்படும் சகுந்தலாவை கன்வ முனிவர் கண்டெடுக்கிறார். இதனால் அவளுக்கு அவர் சகுந்தலா என்று பெயரிடுகிறார். அக் குழந்தையை இந்தியாவிலுள்ள (தற்போதைய உத்தராகண்டம் மாநிலத்திலுள்ள கோத்வாரா நகரத்திலிருந்து ஏறத்தாழ 10 கிலோமீட்டர்கள் தொலைவில் இருக்கும்) இமய மலையின் சிவாலிக் மலைகளால் சூழப்பட்ட மாலினி ஆற்றங்கரைகளில் அமைந்துள்ள தன்னுடைய ஆசிரமத்திற்கு எடுத்துச்செல்கிறார். இந்த செய்தியை காளிதாசன் மாலினி ஆற்றங்கரைகளில் அமைந்துள்ள கன்வ ரிஷி ஆசிரமத்தை விவரிக்கும் தனது புகழ்பெற்ற அபிஞான சாகுந்தலம் என்ற காப்பியத்தில் வலுப்படுத்துகிறார்.
# சகுந்தலா

## துசுயந்தனுடனான சந்திப்பு

மன்னர் துசுயந்தன் தன்னுடைய படையினருடன் காட்டில் பயணித்த போது சகுந்தலாவை சந்திக்கிறார். தன்னுடைய அம்பினால் காயமடைந்த மானைத் தேடி ஆசிரமத்திற்கு வரும் அவர், சகுந்தலா மானிற்கு மருந்திடுவதை பார்த்து அவர் மீது காதல் கொள்கிறார். அவர் அந்த மானைக் காயப்படுத்தியற்காக மன்னி்ப்பு கேட்டுக்கொண்டு ஆசிரமத்தில் கொஞ்ச நாட்களை செலவிடுகிறார். இருவரும் காதல் வயப்பட்டு ஆசிரமத்திலேயே காந்தர்வ திருமணம் செய்துகொள்னறனர். தனது நாட்டிற்கு திரும்பும் முன் சில நாட்களில் தான் விரைவிலேயே திரும்பி வருவதாகச் சத்தியம் செய்துவிட்டு தங்களுடைய காதலின் அடையாளச் சின்னமாக சகுந்தலாவிடம் ஒரு அரச மோதிரத்தைக் கொடுத்து இராணியாக தனது அரண்மனைக்கு அழைத்துச் செல்வதாகக் கூறி புறப்பட்டுச் செல்கிறார்.
# சகுந்தலா

## துர்வாசரின் சாபம்

நாள்தோறும் சகுந்தலா தன்னுடைய கணவனை நினைத்து கனவு காண்கிறாள். இதனால் கவனம் சிதறுகிறது. ஒருநாள் சக்தி மிகுந்த முனிவரான துர்வாசர் ஆசிரமத்திற்கு வருகிறார். ஆனால் துசுயந்தனைப் பற்றிய தன்னுடைய சிந்தனைகளின் காரணமாக சகுந்தலா அவருக்கு உரிய வரவேற்பு அளிக்க தவறிவிடுகிறாள். இந்த சிறிய அவமதிப்பால் கோபமடைந்த முனிவர் அவள் கனவு காணும் நபர் அவளை மறந்தேவிடுவார் என்று சபிக்கிறார். அவர் கோபத்தோடு புறப்படுகையில் சகுந்தலாவின் தோழியர்களுள் ஒருத்தி தன்னுடைய தோழியின் கவனச்சிதறலுக்கான காரணத்தை அவருக்கு விரிவாக எடுத்துரைக்கிறாள். தன்னுடைய மிதமிஞ்சிய கோபத்தில் அவ்வளவு நியாயமில்லை என்பதை உணர்ந்த மாமுனி தன்னுடைய சாபம் நீங்க பரிகாரம் சொல்கிறார். சகுந்தலாவை மறந்துவிட்ட அந்த நபர், அவர் அவளுக்கு தனிப்பட்ட முறையில் வழங்கிய அடையாளச் சின்னத்தை காட்டினால் மட்டுமே அவளை குறித்த நினைவைப் பெறுவார் என்று கூறிவிடுகிறார்.  
காலம் செல்கிறது, சகுந்தலாவிற்கு துஷ்யந்தன் ஏன் இன்னும் தன்னைத் தேடி வரவில்லை என்று தெரியவில்லை, முடிவில் தன்னுடைய தந்தை மற்றும் சிலருடன் தலைநகரத்திற்கு செல்ல தீர்மானிக்கிறாள். போகும் வழியில் அவர்கள் ஒரு சிறிய பரிசலில் ஆற்றைக் கடந்துசெல்ல வேண்டியிருக்கிறது, ஆற்றின் அடர்நீலத்தால் கவரப்பட்ட சகுந்தலா தண்ணீரில் தன்னுடைய கையை விடுகிறாள். அவளுடைய மோதிரம் அவளுக்குத் தெரியாமலேயே விரலில் இருந்து நழுவிவிடுகிறது.  
துசுயந்தனின் அரண்மனைக்கு வந்த பின்னர் சகுந்தலா மிகுந்த கவலையடைகிறாள். தன்னுடைய கணவன் தன்னை அடையாளம் கண்டுகொள்ள முடியாததையும், தன்னைக் குறித்த எதையும் அவரால் நினைவுபடுத்திக்கொள்ள முடியாததையும் கண்டு திகைக்கிறாள். தான் அவருடைய மனைவிதான் என்று அவருக்கு நினைவுபடுத்த அவள் முயன்றாலும், மோதிரம் இல்லாமல் துசுயந்தனால் இவளை அடையாளம் காண இயலவில்லை. அவமானமடைந்த அவள் காட்டிற்குத் திரும்பி, தன்னுடைய மகனைக் கூட்டிக்கொண்டு காட்டின் ஒரு பகுதியில் குடியேறுகிறாள். இவளுடைய மகன் பரதன் வளரும்வரை அங்கேயே தன்னுடைய காலத்தை செலவிடுகிறாள். காட்டு விலங்குகளால் மட்டுமே சூழப்பெற்ற பரதன் பலம்பொருந்திய இளைஞனாகவும், புலிகள் மற்றும் சிங்கங்களின் வாய்களைப் பிளந்து அவற்றின் பற்களை எண்ணிவிடும் திறன்கொண்டவனாகவும் வளர்கிறான்.
# சகுந்தலா

## அங்கீகாரம்

அதேசமயத்தில், ஒரு மீனவன் தான் பிடித்த மீனின் வயிற்றில் அரச மோதிரம் இருப்பதைக் கண்டு ஆச்சரியமடைகிறான். அரச முத்திரையை அடையாளம் கண்ட அவன அந்த மோதிரத்தை அரண்மனைக்கு எடுத்துச்செல்கிறான். அதைப்பார்த்தவுடன் துசுயந்தனுக்கு தன்னுடைய மனைவி குறித்த நினைவுகள் திரும்பி வருகின்றன. அவன் உடனடியாக அவளைக் கண்டுபிடிக்கத் தீர்மானித்து அவளுடைய தந்தையின் ஆசிரமத்திற்கு வருகிறான். அங்கு அவள் நீண்டகாலமாகவே இல்லை என்பதை அறிகிறான். தொடர்ந்து அடர்ந்த காட்டிற்குள் தன்னுடைய மனைவியைத் தேடும்பொழுது காட்டில் ஒரு ஆச்சரியமான காட்சியைக் காண்கிறான்: ஒரு இளைஞன் சிங்கத்தின் வாயை அகலத் திறந்து அதன் பற்களை எண்ணுவதில் மும்முரமாக இருக்கிறான். அவனுடைய அற்புதமான துணிச்சலாலும் வலிமையாலும் ஆச்சரியமுற்ற அரசர் அந்தப் இளைஞனைப்ப் பாராட்டி அவனுடைய பெயரைக் கேட்கிறான். இளைஞன் தன்னுடைய பெயர் பரதன் என்றும், மன்னன் துசுயந்தனின் மகன் என்றும் சொல்வதைக் கேட்டு ஆச்சரியமடைகிறான். அவ்விளைஞன் துசுயந்தனை சகுந்தலாவிடம் கூட்டிச்செல்கிறான். இவ்வாறு அந்தக் குடும்பத்தினர் ஒன்றிணைகின்றனர்.  
மகாபாரதத்தில் சற்றே மாறுபட்ட வடிவத்தில் இந்தக் கதை சொல்லப்படுகிறது, சகுந்தலையை துசுயந்தன் நினைவிற்கு கொண்டுவர தவறுவது உண்மையில் இந்த திருமணத்தின் நேர்மைத்தன்மை குறித்து வதந்திகள் பரவலாம் என்று அச்சம்கொள்வதால் தன்னுடைய உண்மையான மனைவியாக ஏற்றுக்கொள்ள மறுத்து திட்டமிட்டு செய்யப்படுகிறது என்று சொல்லப்படுகிறது.  
இக்கதையின் ஒரு மாற்று வடிவம் என்னவெனில், துசுயந்தன் சகுந்தலாவை அடையாளப்படுத்த தவறிய பின்னர் அவளுடைய தாயாரான மேனகை சொர்க்கத்திற்கு சகுந்தலாவைக் கூட்டிச்செல்கிறார். அங்கு அவர் பரதனை பெற்றெடுக்கிறார். துசுயந்தன் தேவர்களுடன் போரிட வேண்டிய நிலை வருகிறது. அதில் அவர் வெற்றி பெறுகிறார். அதற்கான பரிசாக தன்னுடைய மனைவி மற்றும் மகனுடன் மீண்டும் சேர்வது பரிசாக வழங்கப்படுகிறது. ஒரு இளைஞன் சிங்கத்தின் பற்களை எண்ணுகின்ற காட்சி ஒன்றை அவர் காண்கிறார். அவ்விளைஞனின் கைக் கவசம் அவன் கையிலிருந்து நழுவி விழுந்துவிடுகிறது. பரதனின் தாய் அல்லது தந்தையால் மட்டுமே அவனுடைய கையில் அதை மீண்டும் பொருத்த முடியும் என்று தேவர்களால் துசுயந்தனுக்கு சொல்லப்படுகிறது. துசுயந்தன் அதை வெற்றிகரமாக அவனுடைய கையில் பொருத்திவிடுகிறார். இதனால் குழப்பமடைந்த பரதன், அரசனைத் தன் தாய் சகுந்தலாவிடம் அழைத்துச் சென்று, இந்த மனிதன் தன்னைத் தன் தந்தை என்று கூறுவதாகக் கூறினான். சகுந்தலையும் துசுயந்தனே பரதனின் தந்தை என்று கூறுகிறாள். இவ்வாறு அந்தக் குடும்பத்தினர் சொர்க்கத்தில் ஒன்றுசேர்கின்றனர். அத்துடன் அவர்கள் பூவுலகிற்கு திரும்பிவந்து பாண்டவர்கள் பிறப்பிற்கு முன்பு பல ஆண்டுகளுக்கு ஆட்சி செய்கின்றனர்.
# சகுந்தலா

## திரைப்படங்களும் தொலைக்காட்சி நிகழ்ச்சிகளும்

1940ஆம் ஆண்டு மறைந்த திருமதி ம. ச. சுப்புலட்சுமி மற்றும் ஜி. என். பாலசுப்பிரமணியம் ஆகிய இசை மேதைகளின் நடிப்பில், சகுந்தலாவின் முதல் திரைத்தழுவாக்கம் உருவானது. பின்னர் 1961ஆம் ஆண்டில் பூபேன் அசாரிகாவின் அசாமிய திரைப்படமான சகுந்தலா வெளியானது. இது குடியரசுத் தலைவரின் வெள்ளிப் பதக்கத்தை வென்றதுடன் விமரிசன ரீதியான பாராட்டுதலையும் பெற்றது. 1965 ஆம் ஆண்டில் சகுந்தலா இதே பெயரில் மலையாளத் திரைப்படமாகவும் எடுக்கப்பட்டிருக்கிறது. இதில் கே.ஆர்.விஜயாவும் பிரேம் நசீரும் முறையே சகுந்தலாவாகவும் துசுயந்தனாகவும் நடித்திருந்தனர்.  
'சகுந்தலா' எனப்படும் புதிய தொலைக்காட்சி நிகழ்ச்சியில் *நேஹா மேத்தா* மற்றும் *கௌதம் ஷர்மா* தலைப்பு கதாபாத்திரங்களில் நடித்திருக்க ஸ்டார் ஒன் தொலைக்காட்சியில் ஒளிபரப்பப்பட்டு தற்போது ஸ்டார் பிளஸ்ஸில் காட்டப்பட்டது.
# சகுந்தலா

## இசைத் தழுவல்கள்

- எர்னஸ்ட் ரையர் (1823-1909), 1838ஆம் ஆண்டில் தியோபில் காதியரின் விவாதத்தின் அடிப்படையில் 'சாகோந்தலா' என்ற இசைப்பாடலை அமைத்திருக்கிறார்.
- கரோலி கோல்ட்மார்க், ஹங்கேரிய இசையமைப்பாளர் (1830-1915): சகுந்தலா ஓவர்ச்சர் ஓபரா.13 (1865)
- ஃபிராங்கோ ஆல்ஃபனோ என்ற இத்தாலியர் 1921 ஆம் ஆண்டில் *லா லஜண்டா டி சகுந்தலா* (*தி லெஜண்ட் ஆஃப் சகுந்தலா* ) என்ற பெயரில் முதல் பதிப்பில் ஓபரா அமைத்திருக்கிறார், 1952 ஆம் ஆண்டில் இரண்டாவது பதிப்பில் *சகுந்தலா* என்றே அமைத்திருக்கிறார்.
- அமிதைஸ்டியம் என்ற ஹங்கேரிய இசைக்கலைஞர் "கார்டன் ஆஃப் சகுந்தலா" என்ற பாடலை எழுதியிருக்கிறார், இது அபிலியன் சிடியில் காணக்கிடைக்கிறது.
- சோவியத் இசையமைப்பாளரான செர்கெய் பலசன்யன் சகுந்தலா என்ற இசைப்பாடலை அமைத்திருக்கிறார்.
- ஃபிரான்ஸ் ஷுபர்ட்: சகோந்தலா: இரண்டு காட்சிகள் ஓபரா, டி701 (சி. 1820, முற்றுபெறாதது); கார்ல் அகே ராஸ்மஸனால் நிறைவுசெய்யப்பட்டது (நேரடிப் பதிவு, அக்டோபர் 4, 2006) (சிஏஆர்யுஎஸ் 83218)
# சகுந்தலா

## மேலும் பார்க்க

- அபிஞான சாகுந்தலம்: காளிதாசன் எழுதிய புகழ்பெற்ற சமக்கிருத நாடகம்.
- குந்தலா: சகுந்தலாவோடு தொடர்புடைய நீர்வீழ்ச்சி
- கெமில்லே கிளாடெல் **சகுந்தலாவின்** உருவச்சிலையை உருவாக்கியிருக்கிறார்
# கீரா நைட்லி

**கீரா கிறிஸ்டினா நைட்லி** (; பிறப்பு 26 மார்ச் 1985) ஒரு ஆங்கில திரைப்பட நடிகை. தன்னுடைய திரைப்பட வாழ்க்கையை ஒரு குழந்தை நட்சத்திரமாக தொடங்கிய அவர் துணை நடிகையாக *பெண்ட் இட் லைக் பெக்காம்* மற்றும் பைரேட்ஸ் ஆஃப் தி கரீபியன் படங்களில் நடித்ததன் மூலம் 2003ஆம் ஆண்டில் சர்வதேச கவனத்தைப் பெற்றார்.  
நைட்லி பல ஹாலிவுட் திரைப்படங்களில் தோன்றியிருக்கிறார் என்பதோடு ஜேன் ஆஸ்டினின் *பிரைட் அண்ட் பிரிஜுடைஸ்* புதினத்தை தழுவி 2005 ஆம் ஆண்டில் ஜோ ரைட்ஸ் எடுத்த திரைப்படத்தில் எலிசபெத் பென்னட் கதாபாத்திரத்தில் நடித்ததற்காக சிறந்த நடிகைக்கான அகாதமி விருது மற்றும் சிறந்த நடிகைக்கான கோல்டன் குளோப் விருது ஆகியவற்றிற்கு பரிந்துரைக்கப்பட்டார். இரண்டு வருடங்களுக்குப் பின்னர் *அடோன்மெண்ட்* திரைப்படத்தில் அவருடைய நடிப்பிற்காக மீண்டும் சிறந்த நடிகைக்கான கோல்டன் குளோப் விருது மற்றும் முன்னணி கதாபாத்திரத்தில் சிறந்த நடிகைக்கான பாப்தா விருது ஆகியவற்றிற்கு பரிந்துரைக்கப்பட்டார்.  
2008ஆம் ஆண்டில் நைட்லி ஹாலிவுட்டில் அதிக சம்பளம் வாங்குவதில் (கேமரூன் டயஸிற்கு அடுத்தபடியாக) இரண்டாவது இடத்தில் இருக்கிறார் என்று ஃபோர்ப்ஸ் நாளிதழ் தெரிவித்தது, 2007 ஆம் ஆண்டில் அவர் 32 மில்லியன் அமெரிக்க டாலர்கள் ஈட்டியதாக சொல்லப்படுவது அதிகமாக சம்பளம் வாங்கும் நடிகர்கள் அல்லது நடிகைகள் பட்டியலில் ஒரே அமெரிக்கர் அல்லாதவர் என்ற பெயரை அவருக்குப் பெற்றுத் தந்திருக்கிறது.
# கீரா நைட்லி

## ஆரம்பகால வாழ்க்கை

நைட்லி இங்கிலாந்தில் உள்ள கிரேட்டர் லண்டன், டெடிங்டனில் பிறந்தார். தாயார் விருதுபெற்ற நாடக எழுத்தாளரான ஷெர்மன் மெக்டொனால்ட், தந்தையார் நாடகம் மற்றும் தொலைக்காட்சி நடிகரான வில் நைட்லி. அவருக்கு 1979 இல் பிறந்த கேலப் என்ற மூத்த சகோதரரும் இருக்கிறார். ரிச்மண்டில் வாழ்ந்த நைட்லி ஸ்டேன்ஸி இளநிலை பள்ளி, டெடிங்டன் பள்ளி மற்றும் ஈஷர் கல்லூரி ஆகியவற்றில் படித்தார். அவருக்கு படிப்பதிலும் எழுதுவதிலும் தொல்லையேற்படுத்தும் டிஸ்லெக்ஸியா பிரச்சினை இருந்தது, ஆனாலும் அவர் பள்ளிப்படிப்பை வெற்றிகரமாக முடித்தார் என்பதோடு ஒரு திறமையான முகவரை பெற்றுக்கொள்ளவும் நடிப்பு வாய்ப்புக்களைத் தேடுவதற்கும் அனுமதிக்கப்பட்டார். அவர் மூன்று வயதிலேயே ஒரு முகவரிடம் நடிப்பதற்கு வாய்ப்பு கேட்டு ஆறு வயதில் அந்த வாய்ப்பைப் பெற்றார். இது அவர் கடின உழைப்போடு படித்ததால் அவருடைய தாயாரிடமிருந்து வந்த பரிசாகும். குழந்தைப் பருவத்தில் தான் "நடிப்பது குறித்து ஒரே எண்ணமாக" இருந்ததாக நைட்லி குறிப்பிட்டிருக்கிறார். அவர் *ஆஃப்டர் ஜுலியட்* (அவருடைய தாயார் எழுதியது) மற்றும் *யுனைட்டட் ஸ்டேட்ஸ்* (பின்னாளில் அவருடைய நாடக ஆசிரியையாக இருந்த இயான் மெக்ஷேனால் எழுதப்பட்டது, *டெட்வுட்* நடிகருடன் எந்தத் தொடர்பும் இல்லை) உள்ளிட்ட உள்ளூர் தன்னார்வத் தயாரிப்புகளில் நடித்திருக்கிறார்.
# கீரா நைட்லி

## திரைப்பட வாழ்க்கை
2009 ஆம் ஆண்டு டிசம்பரில் டேமியன் லூயிஸ், தாரா ஃபிட்ஜெரால்ட், மற்றும் டாமினிக் ரோவன் ஆகியோருடன் லண்டனில் உள்ள காமெடி தியேட்டரான *தி மிஸான்த்ரோப்பில்* மோலியரின் நகைச்சுவைப் பதிப்பான மார்டின் கிரிம்பில் வெஸ்ட் எண்ட் தியேட்டரில் நைட்லி அறிமுகமாகிறார். வெளிப்படுவதாக அவருடைய நடிப்பை *தி டெய்ஸி டெலிகிராப்* விவரித்திருக்கிறது, *தி இண்டிபெண்டண்ட்* பத்திரிக்கை அவருடைய நடிப்பை "அவருடைய நடிப்பு மிரளச் செய்வதாக மட்டுமல்ல அதனுடைய அபத்த தன்னிறைவில் திரில்லாகவும் இருக்கிறது", இருப்பினும் *தி கார்டியன்* அந்த கதாபாத்திரத்தின் இயல்பு காரணமாக "அவர் தேவைக்கதிகமாக நீட்டிக்கச்செய்கிறார் என்று ஒருவர் கூறிவிட இயலாது" என்றது, அத்துடன் *தி டெய்லி மெயில்* அவரை "போதுமானதிற்கும் சற்றே மேம்பட்டவர்" என்று விவரித்திருந்தது.